JPo troch rokoch sa do Popradu vrátil český hokejový obranca Miloslav Jáchym. Dvadsaťšesťročný rodák z Českých Budějovíc sa s vedením "kamzíkov" dohodol na skúšobnom kontrakte. Jáchym hral v minulosti za HK Poprad v troch sezónach 2011/2012, 2012/2013 a 2013/2014. "Dúfam, že popradských fanúšikov nesklamem. Na toto mesto mám len dobré spomienky. Zmenilo sa tu toho veľa, je tu nové vedenie, čiže sám presne neviem, čo môžem očakávať. Prišiel som však pritvrdiť hru," cituje Jáchyma oficiálny web popradského klubu. V uplynulom ročníku pôsobil v Dukle Trenčín a českom druholigovom tíme HC Frýdek-Místek.
Informácie priniesol oficiálny web klubu HK Poprad.